****

**LATVIJAS REPUBLIKA**

**BALVU NOVADA PAŠVALDĪBA**

Reģ.Nr.90009115622, Bērzpils iela 1A, Balvi, Balvu novads, LV-4501, tālrunis +371 64522453

fakss+371 64522453, e-pasts: dome@balvi.lv

**APSTIPRINĀTS**

 ar Balvu novada Domes

2020.gada 28.maija

lēmumu (protokols Nr.9,4.§)

**BALVU PROFESIONĀLĀS UN VISPĀRIZGLĪTOJOŠĀS VIDUSSKOLAS**

# NOLIKUMS

Balvos

*Izdots saskaņā ar Izglītības likuma 22. pantu,*

*Profesionālās izglītības likuma 17. pantu un*

*Vispārējās izglītības likuma 9. pantu*

**I Vispārīgie noteikumi**

1. Balvu Profesionālā un vispārizglītojošā vidusskola (turpmāk tekstā – Izglītības iestāde) ir Balvu novada pašvaldības (turpmāk tekstā – Dibinātājs) dibināta un pakļautībā esoša vispārējās vidējās izglītības iestāde, kura īsteno profesionālās izglītības, vispārējās pamatizglītības, vispārējās vidējās izglītības, pieaugušo formālās un neformālās izglītības un interešu izglītības programmas.
2. Izglītības iestādes darbības tiesiskais pamats ir Izglītības likums, Profesionālās izglītības likums, Vispārējās izglītības likums un šis Nolikums.
3. Izglītības iestādei ir savs zīmogs, ko izmanto normatīvajos aktos noteiktajā kārtībā.
4. Izglītības iestādei ir sava simbolika un noteikta parauga veidlapa.
5. Izglītības iestādei var būt norēķinu konti bankā.
6. Izglītības iestādes juridiskā adrese ir Vidzemes ielā 26, Balvos, LV-4501. Izglītības programmas tiek īstenotas arī Brīvības ielā 47, Balvos, LV-4501.
7. Izglītības iestādei ir juridiskās personas statuss.

**II Izglītības iestādes darbības mērķis, pamatvirziens un galvenie uzdevumi**

1. Izglītības iestādes darbības mērķis ir veidot visiem izglītojamajiem pieejamu izglītības vidi, īstenot kvalitatīvu izglītības procesu, nodrošināt profesionālās izglītības, pamatizglītības un vispārējās vidējās izglītības standartos noteikto mērķu un uzdevumu sasniegšanu, kā arī radīt izglītības un profesionālās pilnveides iespējas jebkurai mērķauditorijai, nodrošinot mūžizglītības piedāvājumu.
2. Izglītības iestādes darbības pamatvirziens ir izglītojošā darbība.
3. Izglītības iestādes galvenie uzdevumi:
	1. īstenot profesionālās, vispārējās, pieaugušo formālās un neformālās izglītības un interešu izglītības programmas, lai izsniegtu iegūtās izglītības apliecinošu dokumentu normatīvajos aktos noteiktajā kārtībā;
	2. radīt izglītības vidi, kurā izglītojamiem tiktu nodrošināta dzīvei nepieciešamo zināšanu, prasmju un attieksmju veidošanās;
	3. dot iespēju Izglītības iestādes izglītojamajiem līdztekus atestātam par vispārējo vidējo izglītību vai diplomam par profesionālo izglītību izstrādāt un aizstāvēt diplomdarbu un iegūt Latvijas Amatniecības kameras Zeļļa diplomu vai Amatnieka karti;
	4. veicināt katra izglītojamā pašapziņas veidošanos un izaugsmi atbilstoši viņa spējām, vajadzībām un mainīgās dzīves prasībām;
	5. sekmēt izglītojamo prasmi patstāvīgi mācīties un pilnveidoties;
	6. sekmēt izglītojamo atbildīgu attieksmi pret sevi, ģimeni, līdzcilvēkiem, Tēvzemi un augstākajām morāles vērtībām;
	7. izglītības iestādē ir iespējams mācīties izglītojamajiem ar funkcionālajiem traucējumiem esošajās izglītības programmās;
	8. racionāli izmantot Izglītības iestādei iedalītos finanšu resursus un meklēt iespējas resursu palielināšanai;
	9. veikt dažādu amatu un specialitāšu darbinieku kvalifikācijas paaugstināšanu un pārkvalificēšanu, kā arī īstenot profesionālās pilnveides un tālākizglītības programmas arī par pasūtītāja līdzekļiem, saskaņā ar noslēgtajiem līgumiem.

**III Īstenojamās izglītības programmas**

1. Izglītības iestāde piedāvā un īsteno šādas izglītības programmas:
	1. profesionālā vidējā izglītības programma „Šūto izstrādājumu ražošanas tehnoloģija”, programmas kods 33 542 01 1;
	2. profesionālā vidējā izglītības programma „Kokizstrādājumu izgatavošana”, programmas kods 33 543 04 1;
	3. profesionālā vidējā izglītības programma “Komerczinības”, programmas kods 33 341 02 1;
	4. pamatizglītības programma (7. – 9. klasēm), programmas kods 2101 11 11;
	5. pamatizglītības pedagoģiskās korekcijas izglītības programma, programmas kods 2101 18 11;
	6. speciālās pamatizglītības programma izglītojamajiem ar mācīšanās traucējumiem, programmas kods 2101 56 11;
	7. vispārējās vidējās izglītības vispārizglītojošā virziena izglītības programma, programmas kods 3101 10 11;
	8. vispārējās vidējās izglītības profesionāli orientētā virziena izglītības programma, programmas kods 3101 40 11 (valsts aizsardzības mācība, sertifikāts, pilotprojekts);
	9. pamatizglītības pedagoģiskās korekcijas izglītības programma, programmas kods 2101 1812;
	10. vispārējās vidējās izglītības vispārizglītojošā virziena programma (neklātiene), programmas kods 3101 10 13;
	11. arodizglītības programma “Šūto izstrādājumu ražošanas tehnoloģija”, programmas kods 35a 542 02 1;
	12. profesionālā pamatizglītības programma “Kokizstrādājumu izgatavošana”, programmas kods 22 543 04 1;
	13. profesionālā vidējā izglītības programma „Bērnu aprūpe”, programmas kods 35b 761 01 1);
	14. profesionālā vidējā izglītības programma „Skaistumkopšanas pakalpojumi”, programmas kods 35b 815 00 1)
2. Izglītības iestāde var īstenot arī citas licencētas un akreditētas izglītības programmas.
3. Izglītības iestādei ir tiesības izmantot Latvijas Republikas Izglītības un zinātnes ministrijas, Valsts izglītības satura centra, kā arī autorkolektīvu, pedagogu mācību priekšmetu un mācību programmas, kas izstrādātas un apstiprinātas atbilstoši normatīvajos aktos noteiktajai kārtībai.
4. Izglītības iestāde pēc vecāku vai aizbildņu (turpmāk tekstā – vecāki) un izglītojamo pieprasījuma īsteno interešu izglītības programmas, kuru finansēšanas kārtību nosaka Dibinātājs.
5. Izglītība iestādē tiek apgūta valsts valodā.

**IV Izglītības iestādes struktūra**

1. Izglītības iestādes struktūru veido Izglītības iestādes vadība, pedagogi, tehniskie darbinieki.

##### **V Izglītības procesa organizācija**

1. Izglītības procesa organizāciju Izglītības iestādē nosaka Izglītības likums, Profesionālās izglītības likums, Vispārējās izglītības likums, uz to pamata izdotie Latvijas Republikas Ministru kabineta noteikumi un citi normatīvie akti, Iekšējās kārtības noteikumi, Darba kārtības noteikumi, Izglītības iestādes padomes nolikums, Pedagoģiskās padomes reglaments un citi Izglītības iestādes iekšējie normatīvie akti.

##### **VI Izglītības iestādes darbību reglamentējošie iekšējie normatīvie akti**

1. Izglītības iestāde saskaņā ar Izglītības likumā, Vispārējās izglītības likumā un citos normatīvajos aktos, kā arī Izglītības iestādes nolikumā noteikto patstāvīgi izstrādā un izdod šādus Izglītības iestādes iekšējos normatīvos aktus:
	1. Balvu profesionālās un vispārizglītojošās vidusskolas iekšējās kārtības noteikumus;
	2. Balvu profesionālās un vispārizglītojošās vidusskolas darba kārtības noteikumus;
	3. Izglītības iestādes padomes reglamentu;
	4. Pedagoģiskās padomes reglamentu;
	5. Izglītojamo pašpārvaldes reglamentu;
	6. Metodiskās padomes reglamentu;
	7. Metodisko komisiju reglamentu;
	8. Izglītojamo mācību sasniegumu vērtēšanas kārtību;
	9. Izglītojamo kavējumu uzskaites kārtību;
	10. Izglītības iestādes bibliotēkas reglamentu;
	11. Kārtību, kādā darbojas Izglītības iestādes arhīvs;
	12. Naudas balvu vai prēmiju piešķiršanas kārtību par pedagogu darba kvalitāti;
	13. Kārtību par stipendiju piešķiršanu izglītojamajiem;
	14. Tālākizglītības un pieaugušo izglītības programmas iekšējās kārtības noteikumus izglītojamajiem;
	15. Mācību sociālā tīkla e-klase (elektroniskā žurnāla) lietošanas kārtību;
	16. Balvu profesionālās un vispārizglītojošās vidusskolas konventa nolikumu;
	17. Ētikas kodeksu;
	18. Internāta iekšējās kārtības noteikumus;
	19. Balvu profesionālās un vispārizglītojošās vidusskolas pieaicināto pasniedzēju darba samaksas kārtību;
	20. Noslēgto telpu nomas līgumu administrēšanas kontroles sistēmas noteikumus;
	21. Maksas kursu organizēšanas kārtību Balvu profesionālajā un vispārizglītojošajā vidusskolā;
	22. Balvu profesionālās un vispārizglītojošās vidusskolas atbalsta grupas darba kārtību;
	23. Kārtību, kādā nodrošināma izglītojamo drošība Balvu profesionālajā un vispārizglītojošajā vidusskolā un tās organizētajos pasākumos;
	24. Kārtību, kādā tiek veikta valsts budžeta mērķdotācijas pedagogu darba samaksai un pedagogu slodžu sadale Balvu profesionālajā un vispārizglītojošajā vidusskolā;
	25. Kvalifikācijas prakses organizācijas un izpildes kārtību;
	26. Kārtību par izglītojamo uzņemšanu, pārcelšanu un atskaitīšanu;
	27. Kārtību par direktora un pedagogu rīcību, ja tiek konstatēta fiziska vai emocionāla vardarbība;
	28. Darbinieku aizvietošanas kārtību;
	29. Pedagogu profesionālās darbības kvalitātes novērtēšanas organizēšanas kārtību Balvu profesionālajā un vispārizglītojošajā vidusskolā;
	30. Kārtību, kādā notiek pirmās palīdzības sniegšana skolā;
	31. Izglītojamo sūdzību iesniegšanas un izskatīšanas kārtību
	32. Balvu profesionālās un vispārizglītojošās vidusskolas nolikumu neformālo izglītības programmu realizācijai.
	33. Citus Izglītības iestādes darbību reglamentējošos iekšējos normatīvos aktus.
2. Izglītības iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu Izglītības iestādes Dibinātājam.

**VII Izglītības iestādes darbības tiesiskuma nodrošināšana**

1. Izglītības iestādes darbības tiesiskumu nodrošina direktors, kuru ieceļ amatā un atbrīvo no amata Dibinātājs likumdošanas noteiktā kārtībā.
2. Direktora pieņemtos lēmumus un faktisko rīcību var apstrīdēt Dibinātājam.
3. Izglītības iestādes darbinieku faktisko rīcību var apstrīdēt direktoram.

**VIII Pedagogu un citu darbinieku tiesības un pienākumi**

1. Izglītības iestādes pedagogu un citu darbinieku tiesības un pienākumus nosaka Darba kārtības noteikumi, koplīgums, darba līgumi un amatu apraksti.

#### IX Izglītojamo tiesības un pienākumi

#### Izglītojamo tiesības un pienākumus nosaka Iekšējās kārtības noteikumi un citi normatīvie akti.

##### **X Izglītības iestādes pašpārvaldes izveidošanas kārtība un kompetence**

#### Sabiedrības, pašvaldības, vecāku un Izglītības iestādes sadarbības nodrošināšanai izveido Izglītības iestādes padomi, kura darbojas saskaņā ar direktora apstiprinātu un Izglītības iestādes padomes saskaņotu reglamentu.

1. Pedagogu profesionālās pilnveides veicināšanai un izglītības procesa kvalitātes nodrošināšanai radniecīgu mācību priekšmetu skolotāji darbojas metodiskajās komisijās, kuru darbību koordinē Izglītības iestādes metodiskā padome.
2. Lai iesaistītu izglītojamos ar izglītības iestādes darbību saistītu jautājumu risināšanā, izveido Izglītības iestādes Izglītojamo pašpārvaldi, kura darbojas saskaņā ar direktora apstiprinātu reglamentu.

**XI Izglītības iestādes pašpārvaldes izveidošanas kārtība un kompetence**

1. Dažādu ar pedagoģisko procesusaistītu jautājumurisināšanai izveido Pedagoģisko padomi, kura darbojas saskaņā ar direktora apstiprinātu Pedagoģiskās padomes reglamentu.

#### XI I Izglītības iestādes finansēšanas kārtība, avoti un saimnieciskā darbība

1. Izglītības iestādes finansēšanu nodrošina Dibinātājs.
2. Izglītības iestādes finanšu līdzekļus veido:
	1. valsts mērķdotācijas un pašvaldības budžeta līdzekļi;
	2. ieņēmumi no maksas pakalpojumiem un citiem pašu ieņēmumiem;
	3. citi finanšu līdzekļi, kurus var saņemt no fizisku un juridisku personu ziedojumiem, dāvinājumiem. Tie izmantojami Izglītības iestādes materiālās bāzes uzturēšanai, attīstībai, materiālo līdzekļu iegādei, stipendijām un izglītojamo materiālajai stimulēšanai.
3. Atbilstoši normatīvajos aktos noteiktajam direktors slēdz ar juridiskām un fiziskām personām līgumus par dažādu Izglītības iestādes nepieciešamu darbu veikšanu.
4. Izglītības iestāde var sniegt telpu iznomāšanas, ēdināšanas, ārpusstundu darba vai citus maksas pakalpojumus Dibinātāja noteiktajā kārtībā, ja tie netraucē izglītības programmu īstenošanai.

**XIII Izglītības iestādes Nolikuma un tā grozījumu pieņemšanas kārtība**

1. Izglītības iestādes Nolikumu apstiprina Dibinātājs.
2. Grozījumus Izglītības iestādes Nolikumā var ierosināt Dibinātājs, Izglītības iestādes padome, Pedagoģiskā padome vai direktors.
3. Grozījumus Izglītības iestādes Nolikumā apstiprina Dibinātājs.

**XIV Citi būtiski noteikumi, kas nav pretrunā ar Latvijas Republikas likumiem un citiem normatīvajiem aktiem**

1. Izglītības iestāde kārto lietvedību atbilstoši Latvijas Republikas normatīvajos aktos noteiktajām prasībām.
2. Atbilstoši Centrālās statistikas pārvaldes noteikto izglītības iestāžu pārskatu formām, Izglītības iestāde noteiktā laikā sagatavo un iesniedz atskaites.
3. Izglītības iestāde savā darbībā ievēro Latvijas Republikā spēkā esošos normatīvos aktus.

**XV Izglītības iestādes reorganizācijas un likvidācijas kārtība**

1. Izglītības iestādi reorganizē un likvidē Dibinātājs, saskaņojot ar Izglītības un zinātnes ministriju.

**XVI Noslēguma noteikumi**

1. Ar šī Nolikuma spēkā stāšanos atzīt par spēku zaudējušu Balvu Profesionālās un vispārizglītojošās vidusskolas Nolikumu, kas apstiprināts ar Balvu novada Domes 2014. gada 10. aprīļa lēmumu “Par Balvu profesionālās un vispārizglītojošās vidusskolas nolikuma apstiprināšanu” (sēdes protokols Nr.6, 5.§).
2. Nolikums stājas spēkā nākošā dienā pēc Balvu novada domes lēmuma par tā apstiprināšanu parakstīšanu.

Domes priekšsēdētājs A.Pušpurs